English: Thank you very much, Deputy Presiding Officer; thank you for the opportunity to participate in this debate. I've raised a number of times in the virtual Chamber, and in correspondence with Government over the past few months, the need to do everything possible through the difficult days of the pandemic to ensure that people do receive support and encouragement to exercise, to access fresh air, not only because of the physical benefits, but also because of the benefits in terms of mental health and well-being too. I'm very fortunate that I can exercise regularly from home, and do so with company. Since the beginning of the first lockdown, some five days a week, around 7 in the morning, my wife and I go running. It varies from around 2.5 miles to 6 miles, and both of us are entirely convinced that the fact that we've been able to do that, and to do that regularly, which has benefitted us physically - the fact that we're starting the day in such a positive way, even if it is dark, cold and wet - has helped us through this period. But not everybody can do that. There are all sorts of reasons why people need something else, something more structured, in terms of maintaining their physical fitness - reasons of access, as Jenny Rathbone mentioned. There may be specific reasons why people can't access the open air; there are reasons of isolation and loneliness. And losing gyms has been a grave blow to many people. Michelle Adams - the petitioner behind the petition on keeping gyms open - is a constituent of mine, a member of CrossFit Place in Gaerwen. And in addition to the owner, Phil Brown, I've heard from a number of members of that gym about their heartbreak - and that isn't an over statement - when the gym has had to close at various points during the past 12 months, in terms of camaraderie and physical and mental health and well-being. Now, in a letter to the Minister for health back in the autumn I suggested that gyms should be allowed to make the case to open safely - let them demonstrate that they can do so. I know in CrossFit Place there is a huge roller shutter from floor to ceiling in order to ensure air circulation. There may be other gyms that can't put safe arrangements in place, but allow them to try. The attitude when it comes to physical exercise should be that it should be allowed if that is possible. And yes, there will be occasions where the case numbers are at their highest, as we are currently experiencing, or in certain areas where that is the case, where perhaps it won't be possible for any gym to be opened, but we are talking about dynamic risk assessments here in order to encourage that kind of physical exercise, and I would urge the Government to think in that way. The same is true of the other petitions. Can you imagine a safer sport than golf? It's played in the open air, people can maintain great social distance. And we're not talking about opening the clubhouse here - although, at the moment, you can go to the clubhouse to access a takeaway, but you can't actually play golf in the open air. And I've pursued the issue of team sports to be allowed and viewed over the past few months. I have a great love for football, which is the focus of this petition - rugby too. I've coached a number of youth teams over the years, and encouraging team sports is so important again to physical and mental health, but it's also important in a community sense. It's been very frustrating in Anglesey that the coastal rowing team hasn't been able to get out there to train over the past few months, and my appeal is the same: will the Government think of themselves as facilitators, as enablers, if you like? They need to think that what needs to be done is to encourage and allow physical activity wherever that is possible. I support the all-Wales restrictions that we currently have - things are moving in the right direction, hopefully, yes, but the situation is still very grave indeed - but whilst there are things that can't be considered as being necessary at the moment, encouraging physical fitness and mental health and well-being has to be a priority, so do everything that you can.
Welsh: Diolch yn fawr iawn, Dirprwy Lywydd; diolch am y cyfle i siarad yn y ddadl yma. Dwi wedi codi droeon yn y Siambr rithiol, ac mewn cyfathrebiaeth efo'r Llywodraeth dros y misoedd diwethaf, yr angen i wneud popeth posib drwy ddyddiau anodd y pandemig i sicrhau bod pobl yn cael cefnogaeth ac anogaeth i ymarfer corff, i gael awyr iach, a hynny nid yn unig oherwydd yr elfen o les corfforol mae'n ei wneud, ond hefyd oherwydd y budd o ran llesiant meddwl ac iechyd meddwl. Dwi'n ffodus iawn fy mod i'n gallu ymarfer corff yn rheolaidd o gartref, a chael cwmni i wneud hynny hefyd. Ers dechrau y lockdown cyntaf, rhyw bum diwrnod yr wythnos, tua 7 y bore fel arfer, mae fy ngwraig a minnau yn mynd i redeg. Mae'n amrywio o ryw 2 filltir, 2 filltir a hanner i ryw 6 milltir, ac mae'r ddau ohonom ni'n grediniol bod y ffaith ein bod ni wedi gallu gwneud hynny, a gwneud hynny'n rheolaidd, o ran y llesiant corfforol - y ffaith ein bod ni'n dechrau'r dydd mewn ffordd bositif ac ati, dros ffordd dywyll, oer a gwlyb y dyddiau yma - wedi ein helpu ni drwy'r cyfnod yma. Ond dydy pawb ddim yn gallu gwneud hynny. Mae yna bob mathau o resymau pam mae pobl angen rhywbeth arall, rhywbeth mwy strwythuredig, o ran help i gynnal eu ffitrwydd - rhesymau o ran hygyrchedd, fel dywedodd Jenny Rathbone. O bosib, mae gan bobl resymau penodol pam nad ydyn nhw'n gallu mynd i'r awyr agored - unigrwydd ac yn y blaen. Ac mae colli campfeydd wedi dod fel ergyd fawr i lawer o bobl. Mae Michelle Adams - y deisebydd sydd y tu ôl i'r ddeiseb ar gadw campfeydd ar agor - yn etholwraig i mi, ac mae'n aelod o CrossFit Place yng Nghaerwen. Ac yn ogystal â'r perchennog, Phil Brown, dwi wedi clywed gan nifer o aelodau o'r gampfa honno am eu tor calon nhw - dydy hynny ddim yn rhy gryf i'w ddweud - pan fo'r gampfa wedi gorfod cau ar wahanol adegau dros y flwyddyn ddiwethaf, o ran y gwmnïaeth a'r iechyd corfforol a meddyliol. Beth ofynnais i i'r Llywodraeth mewn llythyr i'r Gweinidog iechyd yn ôl ym mis Hydref oedd: gadewch i gyms wneud yr achos i allu agor yn ddiogel; gadewch iddyn nhw ddangos eu bod nhw yn gallu. Dwi'n adnabod yn CrossFit Place, er enghraifft, mae yna ddrws roller shutter anferth o'r llawr i'r to er mwyn sicrhau digon o awyr iach. Mae'n bosib bod yna rai gyms sydd yn methu â rhoi trefniadau diogel mewn lle, ond gadewch iddyn nhw drio. Yr agwedd pan fo'n dod at ymarfer corff, dwi'n credu, ydy y dylid ei ganiatáu os ydy hynny yn bosib o gwbl. A bydd, mi fydd adegau pan fydd nifer yr achosion ar ei fwyaf uchel, fel rydym ni wedi'i brofi rŵan, neu mewn rhai ardaloedd lle mae hynny yn wir, lle o bosib does yna ddim modd i unrhyw gampfa fod ar agor, ond sôn am asesiadau risg, deinamig rydym ni yn fan hyn er mwyn hybu y math yna o ymarfer corff, a dwi'n gofyn eto i'r Llywodraeth feddwl yn y ffordd yna. Yr un fath efo'r deisebau eraill: prin allwch chi ddychmygu camp fwy diogel na golff. Mae yn yr awyr agored, mae pobl yn gallu cadw ymhell iawn oddi wrth ei gilydd. A chofiwch nid sôn am agor y clubhouse ydyn ni - er, ar hyn o bryd, mi allwch chi fynd draw i'r clubhouse i ôl têc-awe, ond allwch chi ddim mynd draw yno i gael gêm o golff yn yr awyr agored. A dwi wedi mynd ar ôl y mater o geisio caniatáu chwaraeon tîm i gael eu chwarae a'u gwylio dros y misoedd diwethaf hefyd. Mae gen i gariad mawr at bêl-droed, sy'n ffocws ar y ddeiseb yma - rygbi hefyd. Dwi wedi hyfforddi ieuenctid llawer iawn dros y blynyddoedd, ac mae annog chwaraeon tîm mor bwysig, eto i iechyd meddwl a chorfforol, ond yn gymunedol hefyd. Mae rhwyfwyr môr cystadleuol wedi bod yn rhwystredig yn Ynys Môn, er enghraifft, eu bod nhw wedi methu â chael mynd allan am gyfnodau dros y misoedd diwethaf. Felly, mae fy apêl i yr un fath: plîs a wnaiff y Llywodraeth feddwl am eu hunain fel hwyluswyr yn fan hyn, fel enablers, a meddwl mai beth sydd eisiau ei wneud ydy caniatáu ac annog gweithgaredd corfforol lle bynnag y mae hynny yn bosib? Rwy'n cefnogi'r cyfyngiadau Cymru gyfan sydd gennym ni ar hyn o bryd - mae pethau'n edrych yn well, yn symud i'r cyfeiriad cywir rydw i'n gobeithio, ond mae'r sefyllfa'n dal yn ddifrifol - ond tra mae yna bethau sydd ddim yn gallu cael eu hystyried yn angenrheidiol ar hyn o bryd, mae annog ffitrwydd corfforol a meddyliol yn gorfod bod yn flaenoriaeth, felly gwnewch bopeth allwch chi.